Lolland-Falsters Stifts-Tidende, 1844-12-30
Den foreløbige Behandling af Landbosagen er i Roeskilde bleven fortsat i fire Møder og gaaet igjennem 15 Numere af Stændertidenden. Discussionen førtes især imellem Comiteens Medlemmer, de øvrige Godseiere og Commissarius paa den ene Side, fra hvilken man med den yderste Omhu vaagede over Godseiernes Forrettigheder, og Bondestandens frisindede Talsmænd Drewsen, Christensen og Lehmann, Sognefoged Petersen, og Maaløe paa den anden Side. Den har af og til været skarp nok, men slæbte sig ellers frem i Foredrag, der bleve udværede i hele Timer. Præsidenten kaldte et Par Gange til Orden, nemlig Sager i Anledning af en Yttring om den holdningsløse Maade, hvorpaa Amtmanden repræsenterer Regjeringen i Kjøbenhavns Amtsraad, og Christensen for den Yttring, at det nuværende Regjeringspersonale ikke besidder den Agtelse og Tillid i Folket, der gjør en Regjering stærk, kraftig og heldbringende i kritiske Øieblikke. Christensen underkastede sig i dette Tilfælde saameget villigere den høitagtede Præsidents Dom, som han maatte tilstaae, at hvis han havde udtrykt sig saaledes, havde han virkelig udtrykt sig noget stærkere, end han havde villet og meent. - Desto hurtigere er man kommen til Ende med den foreløbige Behandling af Sagen om den danske Nationalitets Opretholdelse i Slesvig, i hvilken kun Referenten (Larsen), Commissarius og Præsidenten, den Sidste i et udførligt og kjærnefuldt Foredrag, yttrede sig. Comiteen indstiller: at Forsamlingen vil indgaae med et allerunderdanigst Andragende til Hs. Maj., og ved Samme indstændigen anbefale det danske Sprog i Hertugdømmet Slesvig til at beskjærmes og opretholdes af Hs. Maj., ved alle de Foranstaltninger, som i dette Øiemed retfærdigen og billigen kunne træffes. (O. Th. Av.) Som et Beviis paa det betydelige Ansvar, man ved Uforsigtighed kan paadrage sig, fortjener den nylig omtalte, i Høiesteret paakiendte Sag, imod Frugt= og Vildthandler Hans Andersen særdeles Opmærksomhed og det navnlig som Advarsel for Andre. Da Andersen den 11. Mai d. A. gik i sin Have paa Rolighedsdal for at skyde Spurve med en Pistol, hørte han at en Vogn kom ind i Gaarden, og da han erfarede, at denne var fra en Familie, som skulde boe paa Gaarden, lagde han Pistolen, der var ladet med Hagel, paa en i Gaarden henstaaende Vogn, medens han gik den for at hilse paa Familien og hjælpe med at flytte dens udbragte Tøi. Jmidlertid havde 2 Børn, der legede i Gaarden, og hvoraf den ene var en Dreng paa 9 Aar, som var ankommen med sin Moder kort efter den omtalte Vogn, og den anden en Jaarig Pige, Augusta Hindberg, der allerede i Forveien opholdt sig i Besøg paa Rolighedsdal, bemægtiget sig Pistolen, og da de ikke antoge den for ladt, lagde Drengen an paa Pigen og affyrede Pistolen lige i Ansigtet paa hende. Jfølge de under Sagen fremlagte Attester fra den Læge, som havde behandlet det saarede Barn, har den tilføiede Beskadigelse bevirket, at dets høire Øie er tabt for stedse, samt at en betydelig Defiguration efter Lægningen af et Saar i Overkjæben og Næsen vil indtræde, hvorimod Skuddet ikke kan antages at have noget livsfarligt Tilfælde til Følge for Barnet. J Betragtning af de Omstændigheder, hvorunder Vildthandler Andersen, der blev sat under Justitiens Tiltale, henlagde den ladte Pistol paa det ovennævnte Sted, hvortil Børnene havde fri Adgang, antog Retten, at denne hans Uforsigtighed maatte paadrage ham Strafansvar, og han blev idømt en Mulct af 50 Rbd. samt tilpligtet at betale den Beskadigede en Erstatning efter uvillige Mænds Skjøn, hvilken kan ansættes i det Høieste til 2,500 Rbd. eller en aarlig Livrente af 100 Rbd. Gjengangeren" er Titelen paa den bebudede, i disse Dage af Trykkefrihedsselskabet udgivne Bog, der indeholder de Artikler af Folkebladet, som af Cancelliet ere blevne undertrykte paa Grund af Forbudet imod at optage politiske Nyheder og Efterretninger i uprivilegerede Blade, – nemlig Katholikerne i Rusland, Oscar den Første og den russiske Prindsesse, samt desuden endnu en Artikel af Bogens Redacteur, Magister Monrad, efter Dr. Carl Krause om de achsiske Tilstande" og en Bearbeidelse af Hother Hage af Tocqueviles Værk om Demokratiet i Amerika." Bogen er 28 Ark stor, hvorved den er undgaaet Reiersens foreløbige Gjennemsyn.